CELEX: 22007D0027
Language: da
Date: 2007-04-27 00:00:00
Title: Afgørelse truffet af Det Blandede EØS-udvalg nr. 27/2007 af 27. april 2007 om ændring af bilag XIII (Transport) til EØS-aftalen

9.8.2007   
            
            
               DA
            
            
               Den Europæiske Unions Tidende
            
            
               L 209/48
            
         AFGØRELSE TRUFFET AF DET BLANDEDE EØS-UDVALG
   Nr. 27/2007
   af 27. april 2007
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved afgørelse nr. 155/2006 truffet af Det Blandede EØS-udvalg den 8. december 2006 (1).
            
         
               (2)
            
            
               Europa-Parlamentets og Rådets forordning (EF) nr. 1592/2002 af 15. juli 2002 om fælles regler for civil luftfart og om oprettelse af et europæisk luftfartssikkerhedsagentur (2) er ved Det Blandede EØS-udvalgs afgørelse nr. 179/2004 (3) af 9. december 2004 blevet indarbejdet i aftalen med nogle særlige tilpasninger.
            
         
               (3)
            
            
               Kommissionens forordning (EF) nr. 736/2006 af 16. maj 2006 om Det Europæiske Luftfartssikkerhedsagenturs arbejdsmetoder ved standardinspektioner (4) bør indarbejdes i aftalen —
            
         TRUFFET FØLGENDE AFGØRELSE:
   Artikel 1
   Følgende punkt indsættes efter punkt 66q (Kommissionens forordning (EF) nr. 2042/2003) i bilag XIII til aftalen:
   
      
                  »66qa.
               
               
                  
                     32006 R 0736: Kommissionens forordning (EF) nr. 736/2006 af 16. maj 2006 om Det Europæiske Luftfartssikkerhedsagenturs arbejdsmetoder ved standardinspektioner (EUT L 129 af 17.5.2006, s. 10).
                  Forordningens bestemmelser gælder i forbindelse med aftalen med følgende tilpasninger:
                  
                              a)
                           
                           
                              I artikel 14 tilføjes »eller mellem EFTA-landene og tredjelandet« efter »Fællesskabet«, og efter »forordning (EF) nr. 1592/2002« tilføjes »som tilpasset med henblik på denne aftale«.
                           
                        
                              b)
                           
                           
                              Følgende tilføjes i artikel 17, stk. 2:
                              »Årsberetningen med en analyse af standardinspektionerne sendes til EFTA-Tilsynsmyndigheden.««
                           
                        
            
   Artikel 2
   Den islandske og den norske udgave af forordning (EF) nr. 736/2006, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 28. april 2007, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (5).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 27. april 2007.
      
         
            På vegne af Det Blandede EØS-udvalg
         
         Alan SEATTER
         
            Formand
         
      
   
   
      (1)  EUT L 89 af 29.3.2007, s. 29.
   
      (2)  EUT L 240 af 7.9.2002, s. 1.
   
      (3)  EUT L 133 af 26.5.2005, s. 37.
   
      (4)  EUT L 129 af 17.5.2006, s. 10.
   
      (5)  Ingen forfatningsmæssige krav angivet.